section_heading: Opis dobra
paragraph_text: Zidana katnica smještena je na parceli paralelnoj s lokalnom cestom u Humu na Sutli. Sagrađena je u 19. st. kao rezultat promišljeno umjerenog korištenja elemenata građanske i ruralne tradicijske stambene kuće. Originalni izgled pročelja i organizacija unutarnjeg prostora promijenjeni su recentnim preinakama. Pripadajuća gospodarska zgrada svojom veličinom i oblikom te očuvanošću reprezentativan je primjer tradicijskog objekta s alpskim elementima.